《住金塔寺十四首 其六》
明代·释函可

六月到七月，田中瓜已熟。或如团白雪，或如削青玉。

白者既纯酣，青者更芳馥。盈筐复盈盘，行路亦饱足。

中原莫与京，兹惟塞外独。摘小莫摘大，大者弃道曲。

尔徒侈外观，人早鉴其腹。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。